Gavros.gr - Σας θέλω στα χάι σας
Και ξαφνικά είδαν το φως… Ξέχασαν τα πανηγύρια για το «κορυφαίο πρωτάθλημα των τελευταίων ετών», ξέχασαν όσα έλεγαν για το πόσο υγιές είναι να γίνονται λάθη από τους Κολίνες σε κάθε ματς, ακόμα και όταν τα νέα φυντάνια δεν πετύχαιναν τα πλάγια άουτ, και το έριξαν στο σκούξιμο και την γκρίνια. Σκούξιμο βέβαια που οφείλεται στον Ολυμπιακό.
Αν την πάταγε πάλι την μπανανόφλουδα ο Θρύλος, όλα θα ήταν μέλι-γάλα. Τώρα που πήρε το «διπλό» στη Νέα Σμύρνη το πράγμα για τους «πρωταθλητές του Σεπτέμβρη» άρχισε να ζορίζει. Η διαφορά μειώθηκε, οι παίκτες του Ολυμπιακού αρχίζουν σιγά-σιγά να βγάζουν στο γήπεδο όσα θέλει ο Λεμονής να βγάζουν, η κορυφή αρχίζει ξανά να απειλείται από τον μόνιμο κάτοχό της.
Σε αυτό το σημείο, λοιπόν, κι επειδή σας αγαπάω όλους τους δευτερότριτους πολύ και σας γουστάρω να είστε στα χάι σας, χαλαρώστε με το σκούξιμο και τις κραυγές γιατί πέρα από το γεγονός ότι γελοιοποιείστε ακόμα και απέναντι σε αυτούς που αντιμετωπίζετε σαν πρόβατα, βγάζετε και πολύ έντονα προς τα έξω αδυναμία. Σαν να φωνάζετε ότι έρχεται το τέλος σας ξανά και αρχίζετε να τραβάτε τα μαλλιά σας. Χαλαρώστε, λοιπόν, και πάρτε το αλλιώς διότι το ποτήρι ακόμα έχει μπόλικη πίκρα για όλους σας.
Τώρα, θα μου πεις, τόσα χρόνια έχουν συνηθίσει στις πίκρες και έχουν αντοχές. Κι όμως, αδέρφια, το έχουν πιστέψει φέτος, έχουν μπει στο παραμύθι ότι θα εκθρονίσουν τον Ολυμπιακό και γι’ αυτό η πίκρα τους θα είναι πιο έντονη. Και κάτι ακόμα: είναι πολύ δύσκολο να θες να βάλεις από κάτω έναν αντίπαλο, να βάζεις τους Κολίνες όλης της εξυγίανσης να τον πολεμάνε και αυτός να μη λυγίζει και να ετοιμάζεται να σου κάνει ντου. Πέρα από το ότι ψαρώνεις και αρχίζεις τις πισωπεταλιές, εκτίθεσαι κιόλας κι αρχίζεις τις κραυγές ακόμα και για τα ανάποδα πλάγια άουτ. Είπαμε, σταματήστε να βγάζετε πανικό, σας θέλω στα χάι σας.
(Το κείμενο δημοσιεύτηκε στον «ΓΑΥΡΟ» στις 17/10/2017)
ΤΟ ΛΑΘΟΣ ΤΟΥ ΓΙΩΡΓΟΥ ΣΠΑΝΟΥ ΚΑΙ ΤΟ ΜΠΑΧΑΛΟ ΤΟΥ ΠΑΝΙΩΝΙΟΥ
Πέμπτη, 23 Νοεμβρίου 2017 - 15:55
Ο Μανώλης Γαβαθιώτης γράφει στον «ΓΑΥΡΟ»: Πού οφείλονται και πού στοχεύουν οι… «light» και γιαλαντζή δηλώσεις του ιδιοκτήτη του Ατρομήτου περί Παπαπέτρου και διαιτησίας.
Σε φάση… συναστρίας βρίσκεται η διαιτησία
Τετάρτη, 22 Νοεμβρίου 2017 - 19:45
Διαβάστε γιατί δεν ήταν δυνατόν ο Ταπαντζάς να κρίνει τον Παπαπέτρου που δεν τον παρέπεμψε- Γράφει ο Βάιος Μπαλάφας
Τετάρτη, 22 Νοεμβρίου 2017 - 15:58
Ο Μανώλης Γαβαθιώτης γράφει στον «ΓΑΥΡΟ»: Χάρη στον Θρύλο και μόνον αναδείχτηκε και αναρριχήθηκε έως εκεί που βρίσκεται σήμερα
Ποιος έχει τα μούτρα να τους κατακρίνει;
Τετάρτη, 22 Νοεμβρίου 2017 - 12:09
Ο Θεόφιλος Τυριντζής γράφει την άποψή του για το θέμα με τους διεθνείς, το οποίο είναι στο προσκήνιο αυτές τις ημέρες.
Τρίτη, 21 Νοεμβρίου 2017 - 23:13
Πρώτα το μηδέν πίσω
Τρίτη, 21 Νοεμβρίου 2017 - 19:00
Ο Μπάμπης Χριστόγλου γράφει για τον αγώνα με την Σπόρτινγκ, ο οποίος απαιτεί υπομονή από τους «ερυθρόλευκους» και σωστή τακτική.
Πιάνει το κόλπο με τους 2 σέντερ φορ, όμως…
Τρίτη, 21 Νοεμβρίου 2017 - 17:29
Ο Κώστας Νικολακόπουλος γράφει για το σύστημα του Λεμονή με 2 επιθετικούς, το οποίο όμως το έχει μόνο σε συνθήκες έκτακτης ανάγκης.